rejauldu/bengali-wikipedia huggingface dataset:
কৃষ্ণা উদয়শঙ্কর হলেন একজন সিঙ্গাপুর-ভিত্তিক ভারতীয় লেখক, যিনি দ্য আর্যাবর্ত ক্রনিকলস (গোবিন্দ, কৌরব এবং কুরুক্ষেত্র ) উপন্যাসের মাধ্যমে মহাভারতের আধুনিক পুনরুক্তির জন্য পরিচিত। তিনি অমর, ৩ - যেটি সিঙ্গাপুরের প্রতিষ্ঠার উপর একটি উপন্যাস - এবং অবজেক্টস অফ অ্যাফেকশন - গদ্য-কবিতার একটি বইয়েরও লেখক।   ব্যক্তিগত জীবন এবং শিক্ষা  তিনি ন্যাশনাল ল স্কুল অফ ইন্ডিয়া ইউনিভার্সিটি (এনএলএসআইইউ), বেঙ্গালুরুর একজন স্নাতক। কৃষ্ণা সিঙ্গাপুরের নানিয়াং বিজনেস স্কুল থেকে কৌশলগত ব্যবস্থাপনায় পিএইচডি করেছেন এবং দুটি পাঠ্যপুস্তক প্রকাশ করেছেন: ইন্টারন্যাশনাল বিজনেস: অ্যান এশিয়ান পারসপেক্টিভ (২০১৫) এবং গ্লোবাল বিজনেস টুডে ( ২০১৪)। তার বই বিস্ট (২০১৯), একটি শহুরে ফ্যান্টাসি থ্রিলার পেঙ্গুইন র‍্যান্ডম হাউস দ্বারা প্রকাশিত হয়েছে, যারা তার পাঁচটি উপন্যাসের সম্পূর্ণ ব্যাকলিস্টের অধিকারও নিয়েছে। ২০১৮ সালে বেঙ্গালুরু সাহিত্য উৎসবের একটি অধিবেশনে, উদয়শঙ্কর কথা বলেছিলেন কীভাবে তিনি সম্পূর্ণ দুর্ঘটনাক্রমে কথাসাহিত্য লিখতে শুরু করেছিলেন এবং তার প্রথম কাজ ছিল, দ্য আর্যাবর্ত ক্রনিকলস যেটি একটি ব্যঙ্গাত্মক কবিতা ।  কৃষ্ণা তার পরিবারের সঙ্গে সিঙ্গাপুরে থাকেন।   বই    গোবিন্দ (উপন্যাস) (হাচেট ইন্ডিয়া, ২০১২)  স্নেহের বস্তু (কবিতা সংকলন) (ম্যাথ পেপার প্রেস, ২০১৩)  বডি বাউন্ডারি: দ্য এটিকেট অ্যান্থোলজি অফ উইমেন রাইটিং (নন-ফিকশন) (দ্য লিটারারি সেন্টার, ২০১৩)  কৌরব (উপন্যাস) (হাচেট ইন্ডিয়া, ২০১৩)  কুরুক্ষেত্র (উপন্যাস) (হাচেট ইন্ডিয়া, ২০১৪)  ৩ (উপন্যাস) (হ্যাচেট, ২০১৫)  অমর (হ্যাচেট ইন্ডিয়া, ২০১৬)  বিস্ট (পেঙ্গুইন ইন্ডিয়া, ২০১৯)  বুদ্ধ (পেঙ্গুইন ইন্ডিয়া, টিবিএ) - আসন্ন  দ্য কাউহার্ড প্রিন্স   তথ্যসূত্র    বহিঃসংযোগ    আর্যাবর্ত ক্রনিকলস   পেঙ্গুইন ইন্ডিয়াতে কৃষ্ণা উদয়শঙ্কর  বিষয়শ্রেণী:কর্ণাটকের ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল লেখক বিষয়শ্রেণী:তামিল বিক্ষিপ্ত উদ্বাসন বিষয়শ্রেণী:পুরাণপ্রসূ সাহিত্যিক বিষয়শ্রেণী:ভারতের ইংরেজি ভাষার লেখক বিষয়শ্রেণী:ভারতীয় নারী ঔপন্যাসিক
ওয়াডিংটন এমওয়েঙ্গা (; জন্ম: ২০ জুন, ১৯৮৪) হারারে এলাকায় জন্মগ্রহণকারী জিম্বাবুয়ীয় কোচ ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ-দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘ওয়াড্ডি’ ডাকনামে পরিচিত ওয়াডিংটন এমওয়েঙ্গা।   শৈশবকাল  প্রতিশ্রুতিশীল ডানহাতি পেস বোলার হিসেবে কিশোর বয়সে নিজেকে পরিচিতি করে তুলেছিলেন ওয়াডিংটন এমওয়েঙ্গা। কিন্তু, পরবর্তীতে এ ধারা অব্যাহত রাখতে পারেননি তিনি। তার পিতা হারারেভিত্তিক সেন্ট জোন্স কলেজের মাঠ কর্মকর্তার দায়িত্বে ছিলেন। এ সময়ে তার জ্যেষ্ঠ ভ্রাতা অ্যালানসহ তিনি অ্যান্ডি ফ্লাওয়ার ও গ্রান্ট ফ্লাওয়ারের পিতা বিল ফ্লাওয়ারের কাছ থেকে প্রশিক্ষণ গ্রহণ করেন। তাদের প্রতিভা বিকাশে তিনি উভয়কেই ভাইনোনা হাই স্কুল ও পরবর্তীকালে সেন্ট জোন্সে ক্রিকেট বৃত্তির ব্যবস্থায় সহযোগিতার হাত প্রসারিত করেন।  বয়সভিত্তিক দলে জিম্বাবুয়ের পক্ষে খেলেন ও ২০০২ সালের অনূর্ধ্ব-১৯ ক্রিকেট বিশ্বকাপে অংশ নেন। কেনিয়ার বিপক্ষে ৫/২১ বোলিং পরিসংখ্যান দাঁড় করান। ২০০৬ সালে ওরচেস্টারশায়ারের দ্বিতীয় একাদশে খেলেন।   খেলোয়াড়ী জীবন  ২০০১-০২ মৌসুম থেকে ২০০৫ সাল পর্যন্ত ওয়াডিংটন এমওয়েঙ্গা’র প্রথম-শ্রেণীর খেলোয়াড়ী জীবন চলমান ছিল। গ্রীষ্মকালে র‍্যাডক্লিফ-অন-ট্রেন্টের নটিংহ্যামশায়ার ক্রিকেট ক্লাবে খেলেন। এরপর, শীতকালে অস্ট্রেলিয়ায় চলে যান।  সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ওয়াডিংটন এমওয়েঙ্গা। ২০ সেপ্টেম্বর, ২০০৫ তারিখে হারারেতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৪ নভেম্বর, ২০০২ তারিখে বুলাওয়েতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৯ মে, ২০০৪ তারিখে হারারেতে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।  শক্তিধর পাকিস্তান দলের বিপক্ষে ওডিআইয়ে তেমন সুবিধে করতে পারেননি ও তিন বছর বাদে ২০০৫-০৬ মৌসুমে সিরিজের দ্বিতীয় টেস্টে ভারতের বিপক্ষে অভিষেক পর্ব সম্পন্ন হয় তার। তবে, অভিষেক টেস্টেও তাকে যথেষ্ট বেগ পেতে হয়। তিনি বলকে তেমন ঘুরাতে পারতেন না। তবে, বলে নিখুঁততা ও নিশানা বজায় রেখে বোলিং কর্মে অগ্রসর হতেন।   তথ্যসূত্র    আরও দেখুন   নীল ফেরেইরা  গ্লেন ব্রুক-জ্যাকসন  এক টেস্টের বিস্ময়কারী  জিম্বাবুয়ীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  জিম্বাবুয়ীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের ক্রিকেট কোচ বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:মাসভিঙ্গোর ক্রিকেটার বিষয়শ্রেণী:হারারে থেকে আগত ক্রিকেটার
ভারতীয় বাঙালি বলতে ভারতের পশ্চিমবঙ্গ, আন্দামান, আসাম, ত্রিপুরা, ঝাড়খণ্ড ও পূর্ব বিহারের ভূমিপুত্রদের বোঝায় যাঁদের মাতৃভাষা বাংলা। এই নৃগোষ্ঠীর ইতিহাস প্রায় সাড়ে ৪৫০০ বছরের পুরনো। বাঙালি ভারতের দ্বিতীয় বৃহত্তম জাতি। কাজেই প্রাচীনকাল থেকে এবং স্বাধীনতার সমসময়িক কাল থেকেই ভারতের রাজনীতি, সমাজনীতি, শিক্ষা, চারুকলা, বিজ্ঞানচর্চা, দর্শনচর্চা, চিকিৎসাবিজ্ঞান চর্চা, চিত্রশিল্প, সংগীত, চলচ্চিত্র, ক্রীড়া, মহাকাশ চর্চায় বাঙালি জাতির অবদান অনস্বীকার্য। হিন্দু ধর্মের বিস্তার ও সংস্কারে বাঙালি জাতি অবিস্মরণীয় কীর্তি রেখে ইতিহাসের দলিল তৈরি করেছে। সর্বোপরি বাংলাভাষা ও সাহিত্যের গঠনে এই জাতি গুরুত্বপূর্ণ অবদান রেখেছে।  ইতিহাস ও ৪৭ এর পরের অবস্থা জনসংখ্যা ও পরিসংখ্যান ভারতীয় রাজ্যে ডিসপরা বিদেশে ডিসপরা  বিশিষ্ট ভারতীয় বাঙালি  বাংলা সাহিত্যে অবদান বিশ্বে প্রথম সাহিত্যে নোবেল পুরস্কার প্রাপক-  রবীন্দ্রনাথ ঠাকুর  হিন্দুধর্মে অবদান ভারতীয় সমাজ সংস্কারে অবদান ভারতের স্বাধীনতা সংগ্রামে অবদান  মঙ্গল পাণ্ডে  ক্ষুদিরাম বসু  রাজনীতিতে অবদান  সুভাষচন্দ্র বসু  মানবেন্দ্রনাথ রায়  বিধানচন্দ্র রায়  জ্যোতি বসু  ভারতের লোকসভার প্রথম বাঙালি অধ‍্যক্ষ-  সোমনাথ চট্টোপাধ্যায়  ভারতের প্রথম বাঙালি রাষ্ট্রপতি -   প্রণব মুখোপাধ্যায়  বিশ্বসাহিত্যে অবদান শিক্ষা অবদান শিল্পচর্চার অবদান সর্বভারতীয় চলচ্চিত্রে অবদান বাংলা চলচ্চিত্রে অবদান সঙ্গীত চর্চায় অবদান বিজ্ঞান চর্চায় অবদান চিকিৎসা বিজ্ঞানে অবদান ভারতে প্রথম দন্তচিকিৎসা-  রফিউদ্দিন আহমেদ, ডেন্টিস্ট, ভারতের প্রথম ডেন্টাল কলেজ এবং বেঙ্গল ডেন্টাল অ্যাসোসিয়েশনের প্রতিষ্ঠা করেন। ভারতে প্রথম মানব হৃদপিণ্ড প্রতিস্থাপনকারী শল্যচিকিৎসক-  প্রফুল্লকুমার সেন ভারতে প্রথম টেস্ট টিউব বেবি (দুর্গা), পৃথিবীতে দ্বিতীয় চিকিৎসক-  সুভাষ মুখোপাধ‍্যায়  মহাকাশ বিদ্যায় অবদান   তথ্যসূত্র   বিষয়শ্রেণী:বাঙালি ব্যক্তি
thumb|right| ৫০০০ বছরের পুরনো দুটি কারাল পিরামিড।  কারাল (স্পেনীয় - Caral) হল সমগ্র আমেরিকা মহাদেশের মধ্যে এখনও পর্যন্ত জানা সবচেয়ে প্রাচীন শহর। সুউচ্চ আন্দিজ পর্বতমালার পশ্চিমে মধ্য পেরুর সঙ্কীর্ণ সমুদ্রোপকূলে অবস্থিত অতি শুষ্ক সুপে উপত্যকায় সমুদ্র থেকে ২৫ কিলোমিটার স্থলাভ্যন্তরে এই সুপ্রাচীন শহরের প্রত্নতাত্ত্বিক নিদর্শন খুঁজে পাওয়া গেছে। পেরুর রাজধানী লিমা থেকে প্রায় ২০০ কিলোমিটার উত্তরে বারানকা প্রদেশে অবস্থিত এই প্রত্নস্থলটি বর্তমানে কারাল-সুপে সভ্যতার অন্যতম প্রধান নিদর্শনস্থল বলে বিবেচিত। ২০০৯ সালের জুন মাস থেকে এই শহর ইউনেস্কোর বিশ্ব ঐতিহ্যবাহী স্থানের তালিকায় জায়গা করে নিয়েছে।Sacred City of Caral-Supe. World Heritage List. সংগৃহীত ১ সেপ্টেম্বর, ২০১৫।   আরও দেখুন   আন্দীয় সভ্যতা  কারাল সভ্যতা   তথ্যসূত্র   বিষয়শ্রেণী:পেরু বিষয়শ্রেণী:প্রাচীন সভ্যতা বিষয়শ্রেণী:পেরুর বিশ্ব ঐতিহ্যবাহী স্থান বিষয়শ্রেণী:খ্রিস্টপূর্ব ২৭শ শতাব্দীতে প্রতিষ্ঠিত
রবি বন্দ্যোপাধ্যায় (৪ মার্চ ১৯৫১ – ৯ জুন ২০২১) একজন ভারতীয় ক্রিকেটার ছিলেন। তিনি ১৯৬৯ থেকে ১৯৭৫  মধ্যে বাংলার হয়ে দশটি প্রথম-শ্রেণীর ম্যাচ খেলেন। তিনি ৯ জুন ২০২১ তারিখে ৭০ বছর বয়সে কলকাতার একটি শহরের হাসপাতালে দীর্ঘ অসুস্থতার কারণে মারা যান। তার মৃত্যুর আগে, তিনি কোভিড-১৯ সংক্রামিত হয়েছিলেন এবং এটি থেকে পুনরুদ্ধার করেছিলেন।   আরো দেখুন    বাংলার ক্রিকেটারদের তালিকা   তথ্যসূত্র    বহিঃসংযোগ      বিষয়শ্রেণী:কলকাতা থেকে আগত ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:২০২১-এ মৃত্যু বিষয়শ্রেণী:১৯৫১-এ জন্ম বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
thumb|right|300px|১৯২৯ সালে প্রকাশিত লাল রঙা গিদ মিশলাঁ-র ২৫তম সংস্করণ লে গিদ মিশলাঁ (; আ-ধ্ব-ব: [ɡid miʃ.lɛ̃]) তথা মিশলাঁ নির্দেশিকাসমূহ হল হোটেল, রেস্তোরাঁ ও ভ্রমণের জন্য তথ্যপঞ্জিমূলক কিছু নির্দেশিকা যেগুলি বিশ্বখ্যাত টায়ার প্রস্তুতকারক ফরাসি ব্যবসা প্রতিষ্ঠান মিশলাঁ গত একশত বছরের বেশি সময় ধরে প্রকাশ করে আসছে। প্রতিষ্ঠানটি প্রতি বছরের শেষের দিকে লাল নির্দেশিকা নামে যে গ্রন্থটি ছাপিয়ে থাকে সেখানে বিশ্বের বিভিন্ন রেস্তোরাঁর খাবার ও সেবার মান উল্লেখ থাকে যার সর্বোচ্চ মান তিন তারকা। অতীতে মিশলাঁ নির্দেশিকার বিষয়বস্তুগুলি ইউরোপকেন্দ্রিক হলেও বিগত কয়েক দশক ধরেই তারা বিশ্বব্যাপী রেস্তোরাঁর মান নির্ণয় করে আসছে। রাস্তার ধারের ভ্রাম্যমাণ খাবারের দোকান থেকে শুরু করে অভিজাত হোটেলের পানশালা, সব ধরনের রেস্তোরাঁই এতে স্থান পেয়েছে। এর মান মূলত খাবারের স্বাদ, পরিবেশনা, মান ইত্যাদির উপর নির্ভর করে নির্ণিত হয়।  ১৯০০ সালের দিকে ফরাসি দুই ভাই অঁদ্রে মিশলাঁ ও এদুয়ার মিশলাঁ মিলে মিশলাঁ নামের টায়ার প্রস্তুরতকারক প্রতিষ্ঠানটি প্রতিষ্ঠা করেছিলেন। সেসময় ফ্রান্সের রাস্তায় আনুমানিক ৩০০০ মোটরযান চলত। গাড়ির চাহিদা, তথা টায়ারের চাহিদা বাড়াতে, মিশলাঁ নির্দেশিকা প্রকাশিত হয়। প্রথম মুদ্রণে বইটির প্রায় ৩৫ হাজার সংখ্যা ছাপানো হয় যেগুলি বিনামূল্যে বিতরণ করা হয়। এই নির্দেশিকাতে মোটরযানের মালিকদের জন্য ফ্রান্সের মধ্যে প্রয়োজনীয় তথ্য যেমন মানচিত্র, টায়ার মেরামত বা পরিবর্তন, যান্ত্রিক মেরামত, সরাইখানা, রেস্তোরাঁ এবং তেল স্টেশনের পরিচিতি দেওয়া থাকে। চার বছর পর, অর্থাৎ ১৯০৪ সালে, মিশলাঁ বেলজিয়ামেও একই ধরনের নির্দেশিকা প্রকাশ করে। পরবর্তীতে তারা আলজেরিয়া ও তিউনিশিয়া (১৯০৭); আল্পস ও রাইন (১৯০৮); জার্মানি, স্পেন ও পর্তুগাল (১৯১০); আয়ারল্যান্ড ও ব্রিটিশ দ্বীপপুঞ্জ (১৯১১); এবং লে পেই দ্যু সোলেই (উত্তর আফ্রিকা, দক্ষিণ ইতালি ও ক্রোয়েশিয়া) (১৯১১) প্রকাশ করে। প্রথমে ফরাসি ভাষাতে হলেও ১৯০৯ সাল থেকে তারা বইগুলির ইংরেজি সংস্করণও প্রকাশ করা শুরু করে।  গিদ মিশলাঁ-তে রেস্তোরাঁ পর্যালোচনার পদ্ধতি বিভিন্ন রেস্তোরাঁর খাবারের স্বাদ চেখে দেখার জন্য মিশলাঁ কর্তৃপক্ষ যাদেরকে নিযুক্ত করেন তাদেরকে আঁস্পেক্তর (ফরাসি Inspecteur) বা পরীক্ষক বলা হয় এবং গোয়েন্দা সংস্থার গোয়েন্দাদের মতো তাদেরও পরিচয়ের গোপনীয়তা রক্ষা করা হয়। তাদের মান বিবেচনা মূলত খাবারকেন্দ্রিক। খাবার পরিবেশনকারীর ব্যবহার, রেস্তোরাঁর পরিবেশ বা খাবারের নাম যেন তাদেরকে প্রভাবিত না করে, সে ব্যাপারে কড়া নির্দেশনা দেওয়া থাকে। খাবার চেখে দেখার জন্য সাধারণত দুইজন পরীক্ষক একসাথে একটি রেস্তোরাঁয় গিয়ে থাকেন। তবে সবাইকে সমান সুযোগ দেওয়ার জন্য তারা কিছু আচারবিধি অনুসরণ করেন। তাদের সন্ধ্যা সাড়ে সাতটার আগেই টেবিল সংরক্ষণ করে থাকেন। দুইজনের একজন সাধারণত ৩০ মিনিট আগে পৌঁছাতে হয়। খাবার ফরমায়েশ করার সময় তাদের একজন নির্দিষ্ট মেনু থেকে এবং অন্যজন "আ লা কার্ত" (অর্থাৎ ইচ্ছানুযায়ী) তালিকা থেকে বিভিন্ন পদ নির্বাচন করেন। সাথে তারা অর্ধেক বোতাল ওয়াইন এবং কলের পানির জন্য বলে থাকেন। অনেক ক্ষেত্রে তারা ইচ্ছে করেই মেঝেতে কাঁটাচামচ রাখেন এটা দেখার জন্য যে রেস্টুরেন্ট সেটা খেয়াল করেছে কিনা। সব শেষে তারা ৪টি বিষয়ের উপর ভিত্তি করে তারকা দিয়ে থাকেন।  ১) খাবারের পদ বা ব্যঞ্জনটি জিভে জল আনতে সক্ষম কি না, ২) খাবারের ঘ্রাণ মোহনীয় কি না, ৩) খাবারের প্রত্যেক গ্রাস আপনাকে অনুরণিত করছে কি না, এবং ৪) খাবারের দামটি পরিমাণের সাথে যথার্থ কি না।  বিষয়শ্রেণী:হোটেল নির্দেশিকা বিষয়শ্রেণী:রেস্তোরাঁ নির্দেশিকা বিষয়শ্রেণী:ভ্রমণ নির্দেশিকা বিষয়শ্রেণী:মিশলাঁ
সুনীল বান্দাচার্য্য জোশী (; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান সুনীল জোশী। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।   প্রারম্ভিক জীবন  রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।   খেলোয়াড়ী জীবন  ১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নিচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।  ১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন।http://www.cricinfo.com/db/ARCHIVE/1999-2000/OD_TOURNEYS/LGCUP/SCORECARDS/IND_RSA_LGCUP_ODI2_26SEP1999.html তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।   অবসর  ২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।   তথ্যসূত্র    বহিঃসংযোগ       বিষয়শ্রেণী:ভারতীয় ক্রিকেটার বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:ক্যাপ্রিকর্ন কমান্ডার্সের ক্রিকেটার বিষয়শ্রেণী:কর্ণাটক থেকে আগত ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:ওমান জাতীয় ক্রিকেট দলের কোচ বিষয়শ্রেণী:গদাগের ব্যক্তি বিষয়শ্রেণী:রাজজ্যোৎসব পুরস্কার ২০০৫ প্রাপক বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
চুচেংফা বা প্রতাপ সিংহ (রাজত্বকাল ১৬০৩-১৬৪১) আহোম রাজ্যের ১৭তম রাজা ছিলেেন। বয়স্ক অবস্থায় রাজা হওয়ার জন্য বুরঞ্জীতে তাকে বুঢ়া রাজাও বলা হয়েছে। তার রাজত্বকালে অহোম রাজ্যর সীমা পশ্চিম পর্যন্ত  বিস্তৃত হয়, অহোম-মোগল সংঘাতের সূত্রপাত ঘটে, এবং মোমাই তামুলী বরবরুয়ার পরিকল্পনামতে পাইক প্রথা এবং নতুন গ্রাম্য অর্থনীতি জন্য রাজ্যের আন্তঃব্যবস্থা পরিবর্তিত হয়। তিনি বরবরুয়া এবং বরফুকন এই দুটি নতুন পদের সৃষ্টি করেছিলেন। কোচ হাজোর শাসকের সাথে মিত্রতার জন্য তিনি মোগল আগ্রাসন রোধ করতে সক্ষম হয়েছিলেন। তার প্রচলন করা প্রশাসনিক ব্যবস্থা ১৮২৬ সালের অহোম রাজ্যের অন্ত পর্যন্ত চালু থাকে।  শাসনকাল ১৬০৩ সালে চুখাম্‌ফার মৃত্যুর পর তার পুত্র লাঙি গোহাঁইকে মন্ত্রী টংখাম বরগোহাঁই, চাওপেত বুঢ়াগোহাঁই এবং বনজাঙ্গি বরপাত্রগোহাঁয় স্বর্গদেউ হিসাবে অধিষ্ঠিত করেন। অভিষেকের সময়ে তার বয়স ছিল ৫৮ বছর। রাজা হয়ে তিনি অহোম নাম চুচেংফা এবং হিন্দু নাম প্রতাপ সিংহ গ্রহণ করেন। তিনি জয়ন্তীয়া রাজকন্যার সাথে বিবাহর প্রস্তাব গ্রহণ করেন। পরে কাছাড়ি রাজ্যের সাথে তার সংঘাতের সৃষ্টি হয়। ১৬০৮ সালে পরীক্ষিত নারায়ণের কন্যা মঙলদহীর সাথে বিয়ে করে তিনি কোচ হাজোর সঙ্গে মিত্রতা করেন।  ইতিহাসবিদ বেণুধর শর্মার মতে, অসমে দুর্গা দেবীর মাটির প্রতিমা পূজা করার প্রথা চুচেংফার সময়ে  আরম্ভ হয়। কোচ রাজ্যে বন্দী হওয়া সুন্দর গোহাঁইর থেকে চুচেংফা কোচ রাজা নরনারায়ণ ধুমধাম করে দুর্গাপূজা অনুষ্ঠিত করার কথা শোনেন। তিনি প্রতিমা সজ্জা শেখার জন্য কোচ রাজ্যে শিল্পী পাঠিয়েছিলেন। শিবসাগরের কাছের ভটিয়াপারায় রাজা প্রথমবার রাজকীয় দুর্গাপূজা করেন।  কোচবিহার এবং কোচ হাজোর মধ্যে সংঘাতের ফলে মোগলরা এই অঞ্চল পর্যন্ত প্রবেশ করে এবং ১৬১৫ সালে অহোম রাজ্যকে দখল করে। শেষে পরবর্তী কালের অহোম রাজা চুপাতফা ১৬৮২ সালে অসম থেকে মোগলদের সমূলে বিনাশ করেন। অহোম-মোগলের সংঘাতের ফলে বহিরাগত শত্রুর সাথে যুদ্ধ করতে অহোম-কাছাড়ির মধ্যে শান্তি স্থাপন হয়।  প্রশাসন মোগল আক্রমণে কোচ হাজোর শক্তি কমে আসার বিপরীতে অহোমের প্রভাব ক্রমে ক্রমে পশ্চিমে ব্যাপ্ত হয়েছিল। চুচেংফা লাঙি পানীসিয়াকে প্রথমবরফুকন হিসাবে কাজলীতে থেকে তার পশ্চিম সেনানায়ক হিসাবে নিয়োগ করেন এবং কলিয়াবরের পশ্চিমে অহোম অঞ্চল ছিন্ন-ভিন্ন করে দেন।  বুঢ়াগোহাঁই, বরগোঁহাই এবং বরপাত্রগোহাঁইর হাতে সুনির্দিষ্ট অঞ্চল ছিল এবং তাদের অধীনে না থাকা অঞ্চল নিয়ন্ত্রণ করতে চুচেংফাবরবরুয়া পদবীর সৃষ্টি করেন। প্রথম ববরুয়া মোমাই তামুলী পাইক প্রথা এবং গ্রাম্য অর্থনীতির আমূল সংস্কার সাধন করেন।  শাসনের সুবিধার জন্য চুচেংফা ভূঞাদেরকে ব্রহ্মপুত্রের উত্তর পার থেকে  দক্ষিণ পারে এনে তাদের শক্তি হ্রাস করেন। চুহুন্মুঙ কাছাড়ি রাজ্য থেকে অধিকার করা মরঙী অঞ্চলে তিনি আট হাজার পরিবার সংস্থাপন করেন।  তিনি রহিয়াল বরুয়া, জাগিয়াল গোহাঁই, কাজলীমুখীয়া গোহাঁই ইত্যাদি পদবীরও সৃষ্টি করেছিলেন। সাংগঠনিক তীক্ষ্ণতা, রাজনৈতিক বিচক্ষণতা এবং জ্ঞানের জন্য চুচেংফা বুদ্ধি স্বর্গনারায়ণ বলেও পরিচিত ছিলেন।  ৩৮ বছর শাসনের পর ১৬৪১ সালে প্রতাপ সিংহের মৃত্যু হয়।  আরও দেখুন  অহোম রাজবংশ  তথ্যসূত্র  বিষয়শ্রেণী:আসামের ব্যক্তি বিষয়শ্রেণী:আহোম রাজবংশ বিষয়শ্রেণী:আহোম রাজ্য বিষয়শ্রেণী:আহোম রাজা বিষয়শ্রেণী:১৫৪৫-এ জন্ম বিষয়শ্রেণী:১৬৪০-এর দশকে মৃত্যু
হিতসুজি অ মেগুরু বঁক্যান (ভেড়াকে ঘিরে দুঃসাহসিক অভিযানস্লোকোম্ব, উইল https://docs.lib.purdue.edu/cgi/viewcontent.cgi?article=1232&context=clcweb) জাপানি লেখক হারুকি মুরাকামির তৃতীয় উপন্যাস। বইটি প্রথম প্রকাশিত হয় ১৯৮২ সালে জাপানে। ইংরেজিতে প্রথম অনুবাদ করেন, আলফ্রেড বার্নবাউম, ১৯৮৯ সালে। এবং বাংলায় অনুবাদ করেন তানভীর হোসেন, ২০২০ সালে, যেটি রকমারি থেকে প্রকাশিত হয়। বইটি পিনবল, ১৯৭৩ এর একটি স্বকীয় সিকুয়েল। বইটি ১৯৮২ সালের নোমা সাহিত্য নবাগত পুরস্কার জিতে নেয়।   আ ওয়াইল্ড শিপ চেজ বইটিতে মুরাকামি আমেরিকা ও ইংরেজি সাহিত্যের বিষয় বাস্তবতা জাপানি আবহে মিশ্রণ ঘটিয়েছেন, যাতে তিনি দ্বিতীয় বিশ্বযুদ্ধ পরবর্তী জাপানি সাংস্কৃতিক পরিচয়কে আবিষ্কার করতে চেয়েছেন। বইটি আংশিক রহস্য, আংশিক যাদু বাস্তবতার সাথে উত্তরাধুনিক টুইস্ট।  ইউকিও মিশিমার -এর প্যারডি বা পুনলিখন হিশেবে ধরা হয়।   কাহিনী সারমর্ম আপাতদৃষ্টিতে এ গোয়েন্দা গল্পটির কাহিনী আবর্তিত হয় একজন চেইন স্মোকার কথককে, ও ১৯৭৮ সালে টোকিয়ো এবং ‌হ‌োক্বাইদোতে তার অভিযানকে ঘিরে। গল্পটি শুরু হয় যখন কিছুদিন আগে তালাকপ্রাপ্ত চরিত্রটি, বিজ্ঞাপনদাতা প্রতিষ্ঠানে কাজ করা এক লোক, যখন তার কাছে তার পুরোনো বন্ধু 'রেট'-এর পাঠানো একটি মেষসংক্রান্ত ছবি প্রকাশ করে। তার সাথে রহস্যময়ী এক লোক 'বস' পরিচয়ে তার সাথে যোগাযোগ করে, যে জাপানের রাজনৈতিক ও অর্থনৈতিক উচ্চবিত্তের একজন কেন্দ্রীয় শক্তি, যিনি বর্তমানে মৃত্যুর পথে।   পুরস্কার   ১৯৮২ নোমা সাহিত্য নবাগত পুরস্কার   বইটির তথ্য  আ ওয়াইল্ড শিপ চেজ  (বাংলা অনুবাদ) - হারুকি মুরাকামি; তানভীর হোসেনের অনুবাদ।  হার্ডকভার – , রোদেলা প্রকাশনী থেকে ২০২০ সালে বাংলাদেশে প্রকাশিত হয়।   তথ্যসূত্র  বিষয়শ্রেণী:১৯৮২-এর উপন্যাস বিষয়শ্রেণী:হারুকি মুরাকামির উপন্যাস বিষয়শ্রেণী:জাপানি ভাষার উপন্যাস বিষয়শ্রেণী:জাদু বাস্তবতাবাদ উপন্যাস
__TOC__  ১২ জুলাই ২০২৫  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  অ্যাকাউন্টসমূহ থেকে শুধু ফিরোজ উদ দীন সরদার নামে একজন জমিদারের নিবন্ধ তৈরি ও তার নামে তথ্য যোগ করা হচ্ছে। প্রথম সকমাস্টার বাধাপ্রাপ্ত হবার পর মঞ্চে আবির্ভাব ঘটে দ্বিতীয় সকমাস্টারের। এ ছাড়াও 103.113.18.10 আইপি থেকে অনেক আগে থেকেই তাঁর নামে নিবন্ধ তৈরি ও তথ্য যোগ করা হচ্ছে। Ishtiak Abdullah (আলাপ) ১০:০৭, ১২ জুলাই ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সকগুলো বাধা দেওয়া হলো। আরও দুটি সক Ruma sarder, RumabSarder -- রিয়াজ (আলাপ) ১৩:৪৬, ১৩ জুলাই ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
সিএসএস ম্যাকরে ছিল যুক্তরাষ্ট্রের গৃহযুদ্ধের সময়কার একটি কনফেডারেট গানবোট। গানবোটটিতে একটি ৯-ইঞ্চি সেমআথবার ও ছয়টি ৩২-পাউন্ড স্মোথবার কামান ছিল।  মূলত মেক্সিকান বিদ্রোহীদের পতাকা লাগানো (মার্কিস ডি লা হাভানা নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর ইউএসএস সারাতুগা জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব স্টিফেন আর. মেলরি সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে।   References   বিষয়শ্রেণী:জলদস্যু জাহাজ বিষয়শ্রেণী:মার্কিন যুক্তরাষ্ট্রের গৃহযুদ্ধ বিষয়শ্রেণী:১৮৬১-এর জাহাজ
রোহানলাল চতুর্বেদী (জন্ম: ৭ জুলাই ১৯১৯) লখিমপুর খেরি) ভারতের উত্তর প্রদেশ রাজ্যের এটাহ (লোকসভা কেন্দ্র) থেকে পঞ্চম লোকসভার সদস্য ছিলেন।  তিনি একই আসন থেকে প্রথম এবং চতুর্থ এবং ইতাওয়াহ (লোকসভা কেন্দ্র) থেকে ২য় লোকসভা নির্বাচিত হয়েছিলেন।    তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:সম্ভাব্য জীবিত ব্যক্তি বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:দ্বিতীয় লোকসভার সদস্য
ডবল ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।    কাহিনী সংক্ষেপ  ডবল ফেলুদা হল দুটি ফেলুদা কাহিনীর সমাহার। অপ্সরা থিয়েটারের মামলা ও ভূস্বর্গ ভয়ংকর এই দুটি উপন্যাস নিয়ে রচিত সত্যজিৎ রায়ের এই বইতে ফেলুদাকে দুই জায়গায় তদন্তে দেখা যায়। প্রথম উপন্যাসে ফেলুদা কলকাতায় একটি থিয়েটার কর্মীর নিখোঁজ ও খুনের রহস্য সমাধান করে ঘরে বসে। তাকে এই তদন্তে সাহায্য করে তোপসে ও লালমোহন গাঙ্গুলি। অন্য উপন্যাসের পটভূমি কাশ্মীর। সেখানে বেড়াতে গেলে একজন অবসরপ্রাপ্ত বিচারকের হত্যার কিনারা করে ফেলুদা।   আরোও দেখুন   ডবল ফেলুদা (চলচ্চিত্র)   তথ্যসূত্র   বিষয়শ্রেণী:ফেলুদা ধারাবাহিক
ফরিদা মোমান্দ (জন্ম ১৯ জানুয়ারি, ১৯৬৫) একজন আফগান রাজনীতিবিদ। পেশায় তিনি একজন চিকিৎসক। তিনি আফগানিস্তানের শিক্ষামন্ত্রীর দায়িত্ব পালন করেন।  প্রাথমিক জীবন এবং শিক্ষা মোমান্দ ১৯৬৫ সালে নানগারহার প্রদেশের মোমান্দ দারা জেলায় জন্মগ্রহণ করেন। জাতিসত্ত্বায় তিনি পশতুন বংশধর। তিনি রাবিয়া বালখী উচ্চ বিদ্যালয়ে পড়াশোনা করেন এবং কাবুল বিশ্ববিদ্যালয়ের মেডিসিনে বিএ ডিগ্রী অর্জরন করেন।  ক্যারিয়ার মোমান্দ পেশায় একজন মেডিকেল চিকিৎসক এবং বেশ কয়েকটি সরকারী হাসপাতালে কাজ করেছেন। তিনি কাবুল মেডিকেল বিশ্ববিদ্যালয়ের অধ্যাপক ছিলেন। তার স্বামী উত্তর জোটের মুখপাত্র ছিলেন, যিনি তালিবানকে ক্ষমতাচ্যুক করতে প্রতিজ্ঞাবদ্ধ ছিলেন।১৯৯৬ সালে তালিবান কাবুল দখল করে নিলে, তার মৃত্যুর হুমকি দেয়া হয় এবং এই কারণেই তারা পাকিস্তান পালিয়ে যায়। কাবুল স্বাধীন হলে ২০০১ সালের নভেম্বরে তারা ফিরে আসেন। মোমান্দ মেডিকেল বিশ্ববিদ্যালয়ে ফিরে আসেন এবং ডিন হিসেবে নিযুক্ত হন। মহিলা বিশ্ববিদ্যালয়ের ছাত্রী ও কর্মচারীদের প্রতিনিধিত্ব করতে তিনি নির্বাচিত হন।  ২০০৫ সালের সংসদীয় নির্বাচনে মোমান্দ কাবুল প্রদেশের ৪০০ এরও বেশি প্রার্থীর মধ্যে একজন ছিলেন। ২০০৯ সালের প্রাদেশিক নির্বাচন এবং ২০১০ সালের সংসদীয় নির্বাচনেও তিনি প্রার্থী ছিলেন।  ২০১৫ সালের এপ্রিলে রাষ্ট্রপতি আশরাফ ঘানির মন্ত্রিসভায় শিক্ষামন্ত্রী হিসেবে মনোনীত হন। মন্ত্রী হিসেবে তিনি বিশ্ববিদ্যালয়ের পরীক্ষায় স্বচ্ছতা আনার জন্য আহবান জানান, স্কলারশিপ প্রাপ্তির ক্ষেত্রে নারীদের পক্ষে কথা বলেন, এবং কাবুল বিশ্ববিদ্যালয়ে জেন্ডার স্টাডিস এবং নারীর গবেষণায় প্রথম কর্মসূচির সূচনা করেন।  ব্যক্তিগত জীবন মোমান্দ হাবিব রায়দের সাথে বিবাহ বন্ধনে আবদ্ধ হন এবং তাদের পরিবারে পাঁচটি সন্তান রয়েছে।  তথ্যসূত্র  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী রাজনীতিবিদ বিষয়শ্রেণী:পশতু ব্যক্তি বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:নারী শিশু বিশেষজ্ঞ বিষয়শ্রেণী:পশতু নারী বিষয়শ্রেণী:আফগানিস্তানের নারী মন্ত্রী বিষয়শ্রেণী:কাবুল বিশ্ববিদ্যালয়ের শিক্ষক বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
ম্যারি পপিন্স ওপেনস দ্য ডোর () অস্ট্রেলীয়-ব্রিটিশ লেখিকা পি. এল. ট্র্যাভার্স রচিত ব্রিটিশ শিশুতোষ কাল্পনিক উপন্যাস। এটি ম্যারি পপিন্স বই ধারাবাহিকের তৃতীয় ও শেষ উপন্যাস। এতে ঐন্দ্রজালিক ক্ষমতাসম্পন্ন ইংরেজ আয়া ম্যারি পপিন্সের ব্যাঙ্কস পরিবারে ফিরে আসা ও রোমাঞ্চকর গল্প বর্ণিত হয়েছে। বইটি ১৯৪৩ সালে হারকোর্ট, ব্রেস অ্যান্ড ওয়ার্ল্ড, ইনকর্পোরেটেড থেকে প্রকাশিত হয়। বইটির প্রচ্ছদ করেন ম্যারি শেপার্ড ও অ্যাগনেস সিমস।  চলচ্চিত্রে উপযোগকরণ ২০০৪ সালে জুলি অ্যান্ড্রুজ ম্যারি পপিন্স চলচ্চিত্রের ৪০তম বার্ষিকীর ডিভিডি প্রকাশকালে ডিজনিটুন স্টুডিওজ প্রযোজিত লাইভ-অ্যাকশন/অ্যানিমেটেড ১০ মিনিটের স্বল্পদৈর্ঘ্য চলচ্চিত্রে অভিনয় করেন। দ্য ক্যাট দ্যাট লুকড অ্যাট আ কিং স্বল্পদৈর্ঘ্য চলচ্চিত্রটি ম্যারি পপিন্স ওপেনস দ্য ডোর অবলম্বনে নির্মিত এবং এটি দি আনসার স্টুডিওর প্রথম কাজ, যারা পূর্বে ওয়াল্ট ডিজনি অ্যানিমেশন জাপানের কর্মী ছিলেন।  ম্যারি পপিন্সের উচ্চারিত শব্দগুচ্ছ "দ্য ডোর ওপেনস" ম্যারি পপিন্স রিটার্নস (২০১৮) চলচ্চিত্রেও ব্যবহৃত হয়।  তথ্যসূত্র  বহিঃসংযোগ        বিষয়শ্রেণী:১৯৪৩-এর ব্রিটিশ উপন্যাস বিষয়শ্রেণী:১৯৪৩-এর কাল্পনিক উপন্যাস বিষয়শ্রেণী:১৯৪৩-এর শিশুতোষ উপন্যাস বিষয়শ্রেণী:ব্রিটিশ শিশুতোষ উপন্যাস বিষয়শ্রেণী:চলচ্চিত্রে উপযোগকৃত ব্রিটিশ উপন্যাস
থাম্ব|"টম রাইডার রাইজ" ভিডিও গেমের লোগো টুম্ব রাইডার ২০১৩ সালে মুক্তি পাওয়া একটি অ্যাকশন-অ্যাডভেঞ্চার ভিডিও গেম। স্কয়ার এনিক্স এটি প্রকাশ করে। "টুম্ব রাইডার" সিরিজের এই গেমটি ডেভেলপ করেছে ক্রিস্টাল ডিনামিক্স। "লারা ক্রফট", গেমিং শিল্পের ইতিহাসে যাকে একজন আইডল হিসেবে ধরা হয়, তার কাহিনি এই গেমটি তে সম্পূর্ণ নতুন ভাবে তুলে ধরা হয়েছে। এই গেমটি ২০১৩ সালের ৫ই মার্চ মাইক্রোসফট উইন্ডোস, এক্সবক্স৩৬০, এক্সবক্স১, এবং প্লেস্টেশন ৩ প্ল্যাটফর্ম গুলোর জন্য রিলিজ দেওয়া হয়।    তথ্যসূত্র   বিষয়শ্রেণী:২০১৩-এর ভিডিও গেম বিষয়শ্রেণী:অ্যাকশন-অ্যাডভেঞ্চার গেম বিষয়শ্রেণী:উইন্ডোজ গেম বিষয়শ্রেণী:মেক ওএস এক্সের গেম বিষয়শ্রেণী:ইউবিসফট গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:প্লেস্টেশন ৩-এর ভিডিও গেম